Kim Clijstersová

Kim Antonie Lode Clijstersová (* 8. jún 1983, Bilzen, Belgicko) je bývalá belgická profesionálna tenistka a bývalá svetová jednotka v ženskom tenisovom rebríčku WTA. Počas svojej kariéry zatiaľ vyhrala 35 turnajov WTA v dvojhre a 11 turnajov vo štvorhre.

Tenisová kariéra 
Na jeseň 1999, vyhrala svoj prvý turnaj WTA vo dvojhre (Luxemburg), krátko nato si pripísala prvý úspech aj vo štvorhre, dejiskom bola Bratislava.

Prvé finále na prestížnom Grandslame dosiahla o dva roky neskôr na French Open, keď prehrala s Jennifer Capriatiovou, 12 – 10 v rozhodujúcom sete. Ďalší významný úspech prišiel koncom roku, keď vyhrala WTA Tour Championships v Los Angeles, pričom vtedajšiu svetovú jednotku Serenu Wiliamsovú, doslova zmietla z kurtu.

Najúspešnejší rok v jej kariére bol 2003. Vyhrala deväť turnajov, vrátane svetového šampionátu WTA Tour, dosiahla dve grandslamové finále (French Open a US Open) – v oboch prehrala so svojou krajankou J. Heninovou-Hardennovou. Bola svetovou jednotkou niekoľko týždňov, napokon rok ukončila ako dvojka za zmienenou Heninovou.

Rok 2004 začala štvrtou finálovou účasťou na Grandslame Australian Open kde opäť prehrala s veľkou rivalkou Justine. Neskôr zvíťazila na turnajoch v Paríži a Antverpách. Bohužiaľ, potom ju postihli zdravotné ťažkosti so zápästím, ktoré si vyžadovali chirurgický zákrok, a spôsobili jej neúčasť na ďalších turnajoch v tomto roku.

2005 

Vo februári 2005, sa vrátila na kurty, po takmer roku nútenej prestávky, spôsobenej zraneniami. Podaril sa jej úspešný návrat medzi tenisovú špičku, keď ako nenasadená hráčka dosiahla 14 víťazstiev v rade proti najlepším svetovým hráčkam. Vyhrala prestížne turnaje Indian Wells Masters i Miami (porazila päť zo šiestich hráčok vtedajšej najlepšej šestky).

Vysnívaný titul z grandslamu sa jej podarilo získať na US Open. Vo finále porazila Mary Pierceovú 6 – 3, 6 – 1, zinkasovala 2,2 miliónov USD — rekordnú sumu v ženskom športe. Pôvodne mala dostať o polovicu menej, ale pretože triufovala aj na U.S. Open Series, obdržala bonus 100%.

Spolu vyhrala v roku 2005 9 turnajov, posledným bol Gaz de France Stars v Hasselte.

5. septembra 2005 ukončila spoluprácu s trénerom Marcom Dehousom a rozhodla sa pre individuálnu prípravu

V roku 2005 na WTA Tour Championships Clijstersová vypadla už pod dvoch zápasoch. Prvou prehrou bola tá v strhujúcom zápase s Mary Pierceovou (6 – 1, 4 – 6, 7 – 6). Amélie Mauresmová ju porazila v druhom (6 – 3, 7 – 6). 

Za svoju kariéru získala spolu 34 titulov vo dvojhre a 11 titulov vo štvorhre.

Tréneri 

 1992 – 1996: Bart Van Kerckhove; stretol sa s Kim, keď mala 11, a bol si istý, že sa prebojuje medzi najlepších 10 na svete.
 1996 – 2002: Carl Maes
 2002 – 2005: Marc Dehous
 2009: Wim Fisette

Ocenenia 
2000
 Nováčik roka
2001
 Cena Karen Krantzckeové za najlepšie športové chovanie
2002
 Cena Karen Krantzckeové za najlepšie športové chovanie
2003
 Cena Karen Krantzckeové za najlepšie športové chovanie
2004
 WTA Najlepší servis
 Cena Karen Krantzckeové za najlepšie športové chovanie
2005
 ITF World Champion
 WTA Tour Championships Race winner.
 Najlepšia belgická športovkyňa.
 International Tennis Writers Association (ITWA)- Hráčka roka.
 International Tennis Writers Ambassador for Tennis.
2006
 WTA Hráčka roka – dvojhra
 WTA Návrat roka
 Cena Karen Krantzckeové za najlepšie športové chovanie
2007
 Cena Karen Krantzckeové za najlepšie športové chovanie

Finálové účasti na turnajoch WTA (77)

Dvojhra – výhry (40)

Dvojhra – prehry (17)

Štvorhra – výhry (11)

Štvorhra – prehry (9)

Kariérne štatistiky

Grandslamové účasti prehľad

Iné projekty

Externé odkazy 

Belgickí tenisti
Víťazi French Open
Víťazi Wimbledonu
Víťazi US Open
Víťazky Fed Cupu